khistorydata/jeongjo-sjw-relations huggingface dataset:
정조 7년
癸卯四月十八日辰時。上御誠正閣。晝講入侍。軍士房承旨。詣臺臺臣。同爲入侍時。特進官洪良浩。同知事趙時俊。參贊官林錫喆。侍讀官趙興鎭。檢討官李鼎運。假注書李翼晉。記事官李崑秀尹行任。宗臣西淸君煋。武臣宋載岳。右承旨金宇鎭。掌令安鼎大。正言申大尹。以次進伏訖。上讀前受音孟子第三卷。自有爲神農之言者。止願爲聖人氓。興鎭讀。自陳相見許行。止耕且爲也。上讀新受音。自陳相見許行。止耕且爲也。讀訖。上曰。上番奏文義。可也。興鎭曰。陳相知百工之不可耕且爲。不知治天下之不可耕且爲。故孟子明君子小人之各有其事。以闢其說。蓋爲治之道。莫先於分別君子小人之法矣。伏願聖上體念焉。上曰。好矣。下番奏之。鼎運曰。人君一日萬機。不可下行有司之事。況可以耕且爲乎。孟子之訓。不但爲劈破許行之邪說。實所以明示人君之大體也。下行有司之戒。自在不言中矣。伏願聖上體念焉。上曰。好矣。經筵官奏之。時俊曰。上下番所奏已悉。而百工之事。尙不可兼爲。則人君用人之道。亦豈可求備於一人乎。文學政事錢穀甲兵。各有其才。取所長棄所短。誠爲用人之要。而此等事。亦足爲反隅處矣。伏願體念焉。上曰。好矣。特進官奏之。良浩曰。上下番及經筵官。所奏已悉。無他可奏之語矣。上曰。參贊官奏之。錫喆曰。上下番及經筵官。所奏已悉。無他可奏之辭矣。上曰。百工之事。果不可兼行。而至於農事。則自古聖帝明王。莫不以重農爲務。天子躬耕。爲萬民先。以此觀之。饔飧而治。則誠爲過矣。而竝耕而治。亦無妨矣。不但天子躬耕。下至公侯卿士。莫不助耕。雖不必自耕自耘。以食其力。而躬耕與竝耕無異。則許行之說。其於重本之道。亦不無可取者矣。聖人敎人。必因其勢而利導之。許其務本重農之意。而斥其厲民自養之說。則似或得中。而竝與其重農之意而斥之。至於勞心不勞力之訓。亦多疑惑處。孔聖俛焉孜孜。文王日昃不遑。從古聖人。莫不以勤字爲務。至於讀書之士。亦莫不仰思俯讀。幼學壯行。勤之一字。卽勞力之謂也。勞心者。不可不勞力。而今以勞力二字。置之相忘之域。則後世人君。名以勞心。而不思勞力。至於逸豫之極者有之。聖人之言。必也均齊方正。萬世無弊。而此章之訓。若是者。何也。良浩曰。聖敎至當矣。然聖人之治道。必分四民。農爲農士爲士。爲士者。只學爲治之道。而不暇於耕。祿以代耕。故有勞心勞力之分。且躬耕卽一時勸課之意。非自食其力之類。大學曰。畜馬乘不察鷄豚。卿大夫猶然。況人君乎。且兼治則不精。務小節則害大事。故治道必分四民。而目今中國制度。則四民分職。各治其職矣。鼎運曰。許行自以爲神農之學。而欲爲竝耕之治。則其於務農之道。過矣。非不及。故孟子不許其重農之道。而斥其竝耕之說者。似出於此矣。上曰。集註言神農敎耕。后稷敎民稼穡。此言何謂耶。良浩曰。上古食木實。故神農始作耒耟。敎民耕種。而至於唐虞之際。后稷爲農師。而五穀之種。相地之方。始爲大備故耳。上曰。然矣。臺臣進前傳啓。上曰。只擧末端。鼎大興鎭大尹鼎運等啓曰。請黜置罪人鄭致達妻爲先還配海島。仍令王府。夬正典刑。以洩神人之憤。措辭見上上曰。不允。又啓曰。請黑山島圍籬罪人龜柱。設鞫嚴問。夬正王法。措辭見上上曰。不允。又啓曰。請物故罪人德相。亟施孥籍之典。措辭見上上曰。不允。鼎大大尹等啓曰。請彦衡養遂獻遂。竝令王府。設鞫嚴問。措辭見上上曰。不允。又啓曰。請還寢會遂絶島定配之命。仍令王府。設鞫得情。措辭見上上曰。不允。又啓曰。請還寢李觀源定配之命。更令王府。設鞫得情。措辭見上上曰。不允。又啓曰。請遲晩後物故罪人啓能。亟施孥籍之典。措辭見上上曰。不允。又啓曰。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上上曰。不允。又啓曰。請楸子島荐棘罪人最中。更令王府。拿致設鞫。期於得情。夬正王法。措辭見上上曰。不允。又啓曰。請亟寢煥億島配之命。仍令王府。加刑得情。夬施王章。措辭見上上曰。不允。又啓曰。請湖西營獄散配諸罪人等放送及出陸減等之命。一竝還寢。仍令王府。設鞫嚴問。夬施當律。措辭見上上曰。不允。又啓曰。請島配罪人貞采。亟令王府。更爲設鞫。夬正王法。措辭見上上曰。不允。宇鎭曰。臺臣傳啓之時。展奏笏記。有損臺體。不可無警。掌令安鼎大。推考何如。上曰。生疎所致。勿推。可也。出朝報鼎大大尹曰。臣等俱以無似。猥叨言地。及登筵席。合啓之際。露出笏記。致勤聖敎。至有承宣請推之擧。臣等其何敢一刻晏然冒居於臺次乎。請命遞斥臣等之職。上曰。勿辭。亦勿退待。宇鎭曰。兩司合啓傳奏之時。玉堂混爲起伏。事甚未安。入侍兩儒臣。竝推考何如。上曰。依爲之。出朝報鼎大曰。請大靜縣爲奴罪人金壽賢。依律處斷。措辭見上上曰。不允。鼎大曰。請興陽縣爲奴罪人河翼龍。南海縣爲奴罪人金重得。亟令王府。設鞫得情。夬正王法。措辭見上上曰。不允。鼎大曰。請大靜縣定配罪人聖中。亟令王府。設鞫嚴問。期於得情。夬正王法。措辭見上上曰。不允。鼎大曰。請削版罪人有臣宗甲義駿。竝令王府。設鞫嚴問。依律處斷。措辭見上上曰。纔經大霈。亟停勿煩。鼎大曰。請康津縣量移罪人趙嵎。亟寢酌處之命。仍令王府。設鞫得情。夬正王法。措辭見上上曰。亟停勿煩。鼎大曰。請薪智島荐棘罪人瑩中。設鞫嚴問。夬施當律。措辭見上上曰。不允。鼎大曰。請楸子島安置罪人李普行。亟令王府。拿鞫嚴問。措辭見上上曰。不允。鼎大曰。請物故罪人國榮。亟施孥籍之典。措辭見上上曰。不允。鼎大曰。請李義翊。更令王府。設鞫嚴問。期於得情。措辭見上上曰。不允。鼎大曰。請金養淳。亟令王府。更爲設鞫。期於得情。措辭見上上曰。纔經大霈。亟停勿煩。鼎大曰。請李義直。亟令王府。設鞫得情。夬正典刑。措辭見上上曰。不允。鼎大曰。請黑山島定配罪人任觀周。亟令王府。設鞫嚴問。期於得情。措辭見上上曰。不允。鼎大曰。請捕廳罪人煥九。亟令王府。嚴加鞫問。夬正典刑。措辭見上上曰。不允。大尹曰。請大靜縣爲奴罪人金壽賢。更令王府。設鞫嚴問。依律處斷。措辭見上。上曰。不允。大尹曰。請爲奴罪人河翼龍金重得。亟命王府。設鞫得情。夬正王法。措辭見上上曰。不允。大尹曰。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。措辭見上上曰。不允。大尹曰。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。措辭見上上曰。不允。大尹曰。請還寢遠竄罪人安兼濟放送之命。仍令王府。設鞫嚴問。期於得情。依律處斷。措辭見上上曰。纔經大霈。亟停勿煩。大尹曰。請恒善支屬。亟命散配。時謙兄弟。竝投絶島。以嚴隄防。措辭見上上曰。不允。大尹曰。請荐棘罪人瑩中。亟令王府。設鞫嚴問。夬施當律。措辭見上上曰。不允。大尹曰。請巨濟府絶島安置罪人朴宗集。亟令王府。拿鞫得情。施以當律。措辭見上上曰。不允。大尹曰。請減死定配罪人德秀。亟令王府。更加嚴鞫。夬正王法。措辭見上上曰。不允。大尹曰。請逆賊尙魯。亟施孥戮之典。措辭見上上曰。不允。大尹曰。請物故罪人國榮。亟施孥籍之典。措辭見上上曰。不允。大尹曰。請爲奴罪人夢麟。定配罪人崔鍾岳。放逐罪人有源鄭聖休。亟令王府。更爲設鞫。期於得情。各施當律。措辭見上上曰。不允。大尹曰。請島配罪人崔光泰金天欽。亟令王府。設鞫得情。夬正典刑。措辭見上上曰。不允。大尹曰。請甲山府竄配罪人洪樂彬。亟令王府。設鞫嚴問。施以當律。措辭見上上曰。不允。大尹曰。請義翊。更令王府。設鞫嚴問。期於得情。夬正王法。措辭見上上曰。不允。大尹曰。請還寢德相應坐諸囚發配之命。仍令牢囚。嚴訊取服。各施當律。措辭見上上曰。不允。大尹曰。新除授獻納徐秉德。時在洪忠道大興地。正言姜垣。時在京畿安山地。請竝斯速乘馹上來事。下諭。上曰。依啓。已上竝出擧條上命退。諸臣以次退出。
정조 7년
癸卯四月十八日辰時。上御誠正閣。左承旨入侍時。左承旨李亨元。假注書金良倜。記注官金健修。記事官尹行任。以次進伏訖。上命書傳敎曰。再明日武科殿試時。規矩差歇。必爲雜糅之弊。預令訓鍊院。各別察飭。俾無臨期犯科。又命書傳敎曰。在外承旨許遞。前望單子入之。待下批牌招察任。上命退。承史以次退出。
정조 7년
癸卯四月十八日辰時。上御誠正閣。同副承旨入侍時。同副承旨徐龍輔。假注書金良倜。記事官李崑秀尹行任。以次進伏訖。上曰。文科會試試官。來待與否。知入。賤臣承命出外。以姑未入來之意。回奏。上曰。試官催促待令後。入奏。賤臣承命出外。以來待之意。回奏。上曰。藝文館日會。明日爲之。賤臣承命出傳。上曰。入格儒生待令。賤臣承命出傳。上曰。大科初試榜目以入。賤臣承命捧入。上曰。上試官徐有隣入侍。賤臣承命出外。與有隣同入進伏。上曰。入格儒生幾許來待乎。知入。賤臣承命出外。以四人來待之意。回奏。上命上試官先退。有隣退出。上曰。入格儒生催促。皆爲待令。賤臣承命出傳。上命退。承史以次退出。
정조 7년
癸卯四月十八日午時。上御宣政殿。右副承旨。率入格儒生。戶兵房承旨同爲入侍。左承旨追後入侍時。行都承旨尹塾。右承旨金宇鎭。右副承旨吳大益。假注書李翼晉。記事官李崑秀尹行任。以次進伏訖。上命入格儒生。以次入庭。又命行任。呼古風訖。命進前。李敬五等三十三人。三人未及來待以次進伏。上問姓名年齒。次讀試券。至徐瀅修。上曰。試策中。有象山先行後言之句。何以謂先行後言乎。瀅修曰。窮格之訓。出於程朱。而陸氏則謂外物無與於吾心。不如專致力於方寸之內。遂以尊德性一路。爲學問之要。故朱子。以工夫倒置斥之矣。上曰。朱子之學。固以知爲先。而程門旨訣。亦有與朱子不同者。汝知之乎。瀅修曰。聖敎至當矣。程朱之學。雖皆以知爲先而程子則以小學之敎。不傳於後。故欲於格致之前。先用力於敬字上。以補小學之闕矣。上曰。程門旨訣。後來不能無弊。何也。瀅修曰。程子之以敬先知。固是不易之論。而陸氏之徒。錯究主敬之義。以尊德性爲先。此則後人之不善學。非程子之使然也。上曰。濂溪之主靜。亦與朱子之格致不同。何也。瀅修曰。濂溪之主靜。乃體上工夫。與夫格致於已發之後。境界逈異矣。上曰。朱子卽延平門人。而延平之學。亦主未發。何也。瀅修曰。延平之靜坐。看未發氣象。朱子亦以爲語病矣。上曰。朱子亦謂求中於未發。求字看字。有何分別。瀅修曰。求字是不用力之意。欲使未發前心體亭當之謂也。至於看字。則誠有佛氏。以心觀心之病矣。上曰。是矣。經學果難矣。上命左承旨入侍。賤臣承命出傳。左承旨李亨元進前。上曰。下直守令入侍。賤臣承命出傳。上曰。當該守令拿處。出榻敎上命退。諸臣以次退出。
정조 7년
癸卯四月十八日申時。上御誠正閣。左承旨入侍時。左承旨李亨元。假注書金良倜。記事官李崑秀尹行任。以次進伏訖。上曰。左副承旨林錫喆。兼春秋金健修入侍。賤臣承命出。與錫喆健修偕入進伏。上曰。守禦使留政院與否。知入。賤臣承命出外。以留待之意。回奏。上曰。豫備兼春秋入侍。賤臣承命出。與金龍俔入伏。上曰。文科壯元付何職。探花郞付何職乎。知入。賤臣承命出外。以壯元付典籍。探花郞付直長之意。回奏。上曰。探花郞規例書入。賤臣承命出外。正書捧入。上曰。直長過幾月而出六乎。知入。賤臣承命出傳。上曰。守禦使入侍。賤臣承命出。與鄭民始偕入進伏。民始啓曰。自前南漢城役時。董役將校。俱蒙加資之賞典。而昨年城役後。不爲請賞。故軍校不無抑菀之歎。渠輩所望。願如己亥之例。此是恩典。不敢直爲仰請。而事係軍情。故敢達矣。上曰。依例施以加資之典。可也。出擧條上曰。入格儒生試券分給乎。知入。賤臣承命出外。以七人試券。未及分給之意。回奏。上曰。武科直赴人姓名書入。賤臣承命出外。正書捧入。上命退。諸臣以次退出。
정조 7년
癸卯四月十八日酉時。上御誠正閣。左副承旨入侍時。左副承旨林錫喆。假注書金良倜。記注官金健修。記事官尹行任。以次進伏訖。上曰。豫備兼春秋金龍俔。催促入侍。賤臣承命出外。與龍俔偕入進伏。上命龍俔讀詩。龍俔伏讀登科時試券。上又命讀他詩。龍俔又伏讀他詩數篇。上命賤臣讀詩。賤臣曰。本是治經科也。別無所讀也。上曰。能讀禹貢篇乎。賤臣曰。讀之也。伏讀禹貢篇。上曰。何年登科乎。賤臣曰。庚子式年科也。上特賜龍俔與賤臣綿布紙筆有差。上曰。兼春秋先退。龍俔退出。上命賤臣。紙筆出外置之後入來。賤臣承命出外置之。更爲入伏。上命書傳敎曰。來待惠堂入侍。上命退。承史以次退出。
정조 7년
行都承旨尹塾坐。左承旨李在學坐。右承旨金宇鎭坐。左副承旨徐鼎修坐直。右副承旨林錫喆坐。同副承旨吳大益坐直。注書李祖承病一員未差。假注書金良倜仕張志默仕直。事變假注書馬思人仕。
정조 7년
金宇鎭。以都摠府言啓曰。今日入直內三廳武兼禁軍及軍兵等。中日習射。請出標信。傳曰。知道。
정조 7년
金宇鎭啓曰。合辭方張之時。諫院無詣臺之員。除在外外。呈告人員。竝卽牌招。何如。傳曰。允。
정조 7년
傳于吳大益曰。明日殿試時銃技。丹楓亭分所爲之。以此預爲分付兵曹及訓鍊院。
정조 7년
傳于吳大益曰。丹楓亭命官。李判府事爲之。
정조 7년
徐鼎修啓曰。今此試官望中。時無職名人員。令該曹口傳付軍職。何如。傳曰。允。
정조 7년
兵曹口傳政事。副司果權以綱徐美修尹尙東李度謙。
정조 7년
以對讀官黃昇源李度謙牌不進罷職傳旨。傳于徐鼎修曰。情勢似然。竝只推。
정조 7년
以參考官李度謙徐美修牌不進罷職傳旨。傳于金宇鎭曰。情勢似然。竝只推。
정조 7년
林錫喆。以吏曹言啓曰。明日殿座敎是時。左右通禮。不可不備。而右通禮安鼎大在外未肅拜。今姑改差。其代。口傳備擬以入之意。敢啓。傳曰。知道。
정조 7년
吏曹口傳政事。以權爲右通禮。
정조 7년
吳大益。以吏曹言啓曰。明日殿座時。左右通禮。不可不備。而新除授右通禮權在外未肅拜。今姑改差。其代。口傳備擬以入之意。敢啓。傳曰。何必每每煩稟。卿則推考。在外人催促上來。
정조 7년
吏曹口傳政事。以魚錫齡爲右通禮。
정조 7년
假注書望。李翼晉改差。代張志默爲假注書。
정조 7년
吳大益。以賑恤廳言啓曰。中部七十八契一千十五戶。東部四十契二千六百七十三戶。西部二十九契一千九百九十五戶。合五千六百八十三戶。五巡發賣田米九百七十四石四斗。上下之意。敢啓。傳曰。知道。
정조 7년
徐鼎修。以兵曹言啓曰。直赴殿試捧承傳人。轎子陪金世完等一百四十人。隨其錄名。依例許赴於明日殿試之意。敢啓。傳曰。知道。
정조 7년
徐鼎修。以兵曹言啓曰。今四月二十日。文臣朔試射日次。而親臨文武科殿試相値。不得爲之之意。敢啓。傳曰。知道。
정조 7년
司諫李福徽疏曰。伏以。天佑宗祊。茀祿川至。世室禮成。羹墻之聖孝克伸。元子定策。星海之新休方騰。徽號加上。縟儀載擧。臣民懽忭。中外惟均。仍伏念。臣昏愚憒劣。百無肖似。淸朝耳目之任。本不可堪。而乃者薇垣除旨。遽下於夢寐之外。祗緣合辭方張。懲討義重。章皇出肅。擬申一日之責。法講有命。方欲登對之際。臣父以九耋之人。素患昏窒之症。自昨夕猝發於數日患感之餘。食飮不通。呼吸漸微。奄奄床席。實有頃刻難保之形。臣焦遑煎泣。罔知攸措。目下情理。萬無晷刻離捨之勢。玆敢不避煩猥。忙陳短章。徹此哀龥。伏乞聖明。俯賜體諒。亟許鐫改。仍治臣罪。以肅朝綱。以安私分。千萬幸甚。答曰。省疏具悉。爾其勿辭。救護父病。
정조 7년
癸卯四月十九日辰時。上御誠正閣。晝講入侍時。知事徐浩修。特進官鄭昌順。參贊官吳大益。侍讀官姜。檢討官李鼎運。假注書金良倜。記事官李崑秀尹行任。執義李濟萬。武臣李漢明。宗臣廣陵君烻。以次進伏訖。上前受音訖。讀自當堯之時。至而暇耕乎。上新受音訖。上曰。君子小人。以位言乎。以德言乎。曰。此則以位言也。上曰。君子之義。何經出乎。昌順曰。別無出處也。上曰。君子之子字。與公侯伯子男之子同乎。鼎運曰。果然矣。上曰。且一人之身。而百工之所爲備者。何義也。浩修曰。百工之所爲。備於一身。而如必自爲。則奔走道路。以喩許子之固不可耕且爲也。上曰。后稷始播百穀。而堯之時。五穀不登。何也。昌順曰。堯之時。雖有五穀。而爲水患不登矣。后稷播百穀。而始有成熟之利也。講訖。明日出宮門路。以仁和門爲之事。出榻敎上命退。諸臣以次退出。
정조 7년
癸卯四月十九日申時。上御誠正閣。坐直承旨入侍時。右副承旨林錫喆。假注書張志默。記事官李崑秀尹行任。以次進伏訖。上曰。左副承旨入侍。賤臣承命出傳。徐鼎修偕入。仍命退。諸臣以次退出。
정조 7년
癸卯四月十九日酉時。上御誠正閣。右承旨入侍時。右承旨金宇鎭。假注書金良倜。記注官金健修。記事官尹行任。以次進伏訖。上曰。藥房提調金華鎭。仕進與否。知入。賤臣承命出。以仕進之意。回奏。上曰。試官承牌與否。知入。賤臣承命出。以不盡承牌之意。回奏。丹楓亭分所試官工曹判書李𡊠。行副護軍具明謙。行副司直李夔。行副護軍李潤禧。副修撰李鼎運。訓鍊副正申大坤進去事。出榻敎上命退。承史以次退出。
정조 7년
行都承旨沈頤之坐。左承旨李亨元坐直。右承旨金宇鎭坐。左副承旨徐鼎修坐。右副承旨林錫喆坐直。同副承旨吳大益坐。注書李祖承病一員未差。假注書金良倜仕直鄭良翰病。事變假注書馬思人仕。
정조 7년
李亨元啓曰。今日殿座時。承旨不可不備員。而都承旨尹塾。不爲仕進。所當牌招。而拘於廳規。不得請牌。何以爲之。敢稟。傳曰。許遞。前望單子入之。
정조 7년
都承旨前望單子入之。沈頤之落點。
정조 7년
林錫喆啓曰。親臨春塘臺增廣別試武科殿試直赴人金世完李光燁姜蓍周朴希洧金贊白文赫龜李昌輝尹龍大金泰協金膺集李守默車繼得朴重彩安致範鄭弼順裵得良金鼎大金昌郁文奉彩車雲萬郭大興白尙奉等。錄名單子。無緣不呈。竝依例陳試之意。敢啓。傳曰。知道。
정조 7년
假注書張志默改差。代以鄭良翰落點
정조 7년
傳于沈頤之曰。以新恩政事。取稟。當日爲之。
정조 7년
李亨元啓曰。右副承旨林錫喆。今方入侍矣。臣吏兵批兼進之意。敢啓。傳曰。知道。
정조 7년
傳于林錫喆曰。以大司諫尹承烈牌不進罷職傳旨。只推。
정조 7년
傳于林錫喆曰。以副應敎洪文泳牌不進罷職傳旨。只推。
정조 7년
林錫喆。以吏批言啓曰。今此增廣文科甲科第二人三人。當付七品職。而時無窠闕。生進直長。仕日最多者。依例六品遷轉後。推移付職。何如。傳曰。允。
정조 7년
有政。吏批。判書兪彦鎬在外。參議趙鼎鎭試所進。參判李敬養進。承旨林錫喆進。吏批啓曰。判書兪彦鎬受由在外。參議趙鼎鎭試所進。小臣獨政未安。何以爲之。敢稟。傳曰。仍爲之。以尹尙東爲副校理。以鄭東驥爲忠勳都事。以鄭景祚爲典籍。以南玄老爲濟州牧使。以黃仁熙爲典牲主簿。以趙明寅爲軍資主簿。以李勉兢典籍單付。文科甲科第一人。以許炫掌苑別提單付。武科甲科第一人。以金啓洛典牲直長單付。文科甲科第二人。以金熙朝平市直長單付。文科甲科第三人。
정조 7년
以雲峯君杺爲都摠管。以柳榮鎭爲僉知。以朴天行爲曹司五衛將。以柳晦源爲部將。以崔爀爲麟山僉使。以許滌爲全羅右水虞候。副護軍黃仁煐李健秀呂善亨。副司直徐有慶尹塾兪恒柱徐龍輔趙錫穆。副司果李頤祥金履正吳泰賢林濟遠許晊。副司正申光禛李大賢。僉知單徐㬦。
정조 7년
吳大益。以吏曹言啓曰。成均館典籍尹序東呈狀內。身病甚重。勢難察任云。今姑改差。何如。傳曰。允。
정조 7년
徐鼎修。以禮曹言啓曰。卽接禧陵孝陵昭顯墓官所報。則日前大虎一頭。小虎二頭捉得之後。三日搜尋。更無虎跡云。行獵一款。何以爲之乎。敢稟。傳曰。撤獵。
정조 7년
林錫喆。以兵曹言啓曰。依下敎。侍衛禁軍及武藝出身武藝別監與內吹兼內吹等處。蜜水分饋之意。敢啓。傳曰。知道。
정조 7년
林錫喆。以訓鍊都監言啓曰。去二月十九日。弘化門闕番軍梁道賢。今日習陣。嚴棍二十度。限三年絶島充軍次。出付秋曹之意。敢啓。傳曰。知道。
정조 7년
林錫喆。以訓鍊都監言啓曰。依下敎。挾輦軍御前前排兼內吹別技軍等處。蜜水解渴之意。敢啓。傳曰。知道。
정조 7년
林錫喆。以禁衛營言啓曰。依下敎本營槍劍軍兼內吹等處。蜜水解渴之意。敢啓。傳曰。知道。
정조 7년
林錫喆。以御營廳言啓曰。依下敎。本廳兼內吹等處。蜜水解渴之意。敢啓。傳曰。知道。
정조 7년
金宇鎭。以御營廳言啓曰。禧陵孝陵昭顯墓近處。本廳日次三日行獵。終未捉虎之意。敢啓。傳曰。撤獵。
정조 7년
林錫喆。以刑曹言啓曰。頃因訓鍊都監草記。弘化門入直闕番軍士梁道賢。後日習陣時嚴棍。限三年充軍事。命下矣。罪人梁道賢。自該營今纔結棍移送。依傳敎慶尙道鎭海縣。限三年充軍。卽爲押送之意。敢啓。傳曰。知道。
정조 7년
林錫喆。以刑曹言啓曰。因典僕金尙冾等捧供啓目。干連全致彦洪聖九洪時光金有煥等。年過六十。受棍受刑。分揀放送。都大房所任。牛廛所任。以不能檢飭之罪。分輕重各別結棍放送。元犯及干連諸人。姑爲嚴囚。待辜限加刑處勘事。命下矣。依判下。干連全致彦洪聖九洪時光金有煥等。竝卽放送。都大房所任李在儉金淳采黃履坤。牛廛所任李寅弘金光重等所犯。俱係不能檢飭之罪。故竝爲各別決杖八十放送。元犯及干連諸人。姑爲仍囚。待辜限加刑勘處之意。敢啓。傳曰。干連諸人保放。待結末處之。
정조 7년
林錫喆。以賑恤廳言啓曰。因傳敎。五部都民五巡減價放賣田米。今月十九日爲始。龍山萬里倉分給之意。敢啓。傳曰。知道。
정조 7년
林錫喆。以賑恤廳言啓曰。西部六十二契五千九百八十三戶。五巡發賣田米一千八十一石十二斗。上下之意。敢啓。傳曰。知道。
정조 7년
吳大益啓曰。常參經筵。取稟。傳曰。停。殿座罷後。奎章閣政院玉堂藥房口傳問安。答曰。知道。
정조 7년
癸卯四月二十日辰時。上御仁政殿。親臨文武科殿試入侍時。左承旨李亨元。右承旨金宇鎭。左副承旨徐鼎修。右副承旨林錫喆。同副承旨吳大益。假注書金良倜張志默。記注官金鳳顯。記事官尹行任。讀券官鄭存謙黃景源朴祐源。對讀官金憙趙鼎鎭洪明浩。考官洪樂性鄭尙淳李敬懋。參考官鄭東俊南玄老李潤慶洪和輔。以次序立訖。上具翼善冠衮龍袍。乘輿出仁化門。詣仁政殿殿座。讀券官以下。以黑團領。率文擧人入就殿庭。行四拜禮訖。讀券官以下入侍。存謙曰。近日日氣淸暖。聖體。若何。上曰。一樣矣。命憙鼎鎭明浩等進前。書書題訖。跪告宣敎。授宣敎官。宣敎官奉展。懸題板訖。上曰。儒生製述。若居更等。則未免追赴後試。着意製呈之意。試所承旨。各別申飭于諸儒生。可也。命書傳敎曰。新除授承旨。牌招察任。又命書駕前下敎曰。都承旨沈頤之。先入侍後謝恩。上乘輿出仁政門。由建陽門入光政門。出明政門入靑陽門。詣春塘臺陞座訖。考官以下。率武擧人。行四拜禮訖。以次進伏。樂性曰。日候淸佳。聖體。若何。上曰。一樣矣。兵曹判書鄭尙淳曰。今番直赴人中。咸鏡監營親騎衛壬寅條都試時沒技直赴金河澄崔重祥金泰潤等三人。單子中名字。與本道原啓本。音同字異。而取考戶籍號牌。則與單子別無差錯。事當査問本道。釐正許赴。而期日急迫。未及周旋。莫重科場。有難自下擅便。敢此仰達矣。上曰。依爲之。道臣則緘辭從重推考。可也。出擧條上曰。貫革尙今不立。何其遲滯耶。試所擧行。極爲稽忽也。命書榻前下敎曰。兵曹判書鄭尙淳。訓鍊院堂郞。從重推考。上曰。藥房都提調入侍。賤臣承命出。與都提調徐命善偕入進伏。命善曰。日氣淸和。聖體。若何。上曰。一樣矣。上曰。文所收券數知入。賤臣承命出。還入奏曰。試券所捧三十三張。而未及呈券者。爲四人云矣。上曰。可爲神速矣。敬懋曰。鳥銃應擧人放砲時。敢爲幻弄之事。至有換名之擧云。誠甚痛惡矣。上命敬懋出去。棍治査實以奏。可也。少頃。上曰。今不必重棍窮覈。姑爲保放。以待後日。更爲査實。可也。上曰。濟州擧子招入。擧子進伏。上曰。入格者幾人。未入格者幾人。敬懋曰。三十人中。入格者六人也。上曰。入格者立後班。未入格者立前班。擧子等以次進伏。上曰。逖矣海島之人。涉海遠來。今番若不入格。則何以更來乎。七技中尙餘三技。汝輩之所長何技耶。擧子等各言長技。上曰。汝輩能讀兵書否。擧子等四五人外。咸曰。未能讀矣。上曰。日尙未中。盡日力而學得。則足可通一篇。行首宣傳官。熟習兵書。汝等往而學之。末端進講擧子等退出。上曰。侍衛宣傳官。何其稀疎耶。出外宣傳官。一竝拿入。宣傳官等拿入後。上曰。汝輩任自出入。使侍衛致此虛疎。誠極駭然也。宣傳官等所奏。極爲奸詐。命書榻前下敎曰。宣傳官權逴李東善汰去。上曰。盡爲呈券。而易書旣畢。則命官以下。持試券入侍。賤臣承命出來。與命官及諸試官査枝同官。偕入。而出榜後。上曰。試券出給四館所官員。可也。命書傳敎曰。以御使牧使弟兄之年年入島。事面極爲苟艱。濟州牧使朴天行改差。今日政。各別擇擬。命書榻前下敎曰。當該廳注書改差。諸臣以次退出。
정조 7년
癸卯四月二十日申時。上御誠正閣。右副承旨入侍時。右副承旨林錫喆。假注書金良倜。記事官李崑秀尹行任。以次進伏訖。上曰。檢校直閣鄭東浚。試所承旨徐鼎修入侍。賤臣承命出傳。上曰。兼春秋入侍。賤臣承命出。與金鳳顯偕入進伏。上曰。試所承旨。持甲科試券入侍。賤臣承命出。偕入伏。上曰。武科榜目。催促書入。賤臣承命出傳。上命退。諸臣以次退出。
정조 7년
行都承旨沈頤之坐直。左承旨李亨元坐。右承旨未差。左副承旨徐鼎修坐直。右副承旨林錫喆坐。同副承旨吳大益坐。注書李祖承病一員未差。假注書金良倜仕直鄭良翰仕。事變假注書馬思人仕。
정조 7년
上命書榻敎曰。惠慶宮進服加減調胃湯。停止。
정조 7년
傳于沈頤之曰。右承旨許遞。前望單子入之。
정조 7년
徐鼎修啓曰。同副承旨吳大益。今日不爲仕進。卽爲牌招。何如。傳曰。允。
정조 7년
傳于沈頤之曰。輪對官入侍。
정조 7년
傳于沈頤之曰。右副承旨入侍。
정조 7년
傳于沈頤之曰。左副承旨入侍。
정조 7년
徐鼎修。以兵曹言啓曰。今日武臣賓廳講書時。宣傳官李潤集。禁衛營哨官李樹。通鑑初卷不通。竝依定式。推考警責。何如。傳曰。允。
정조 7년
徐鼎修。以御營廳言啓曰。去夜二更量。夜晝峴近處。惠慶宮別監皮有麟。犯夜被捉於本廳巡邏將卒處。係是掖屬。不敢擅便。何以爲之乎。敢啓。傳曰。依定式。治罪放送。
정조 7년
林錫喆。以賑恤廳言啓曰。南部四十二契四千二百四十戶。北部七契一千七十七戶。合五千三百十九戶。五巡發賣田米九百六十二石十斗。上下之意。敢啓。傳曰。知道。
정조 7년
大司憲鄭好仁。大司諫尹承烈。執義李濟萬。掌令申致權安鼎大。持平徐配修金孝眞。校理趙興鎭姜。副修撰李鼎運。正言申大尹姜垣啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答曰。不允。大司憲鄭好仁。大司諫尹承烈。執義李濟萬。掌令申致權安鼎大。持平徐配修金孝眞。正言申大尹姜垣啓曰。請彦衡養遂獻遂。竝令王府。設鞫嚴問。請還寢會遂。絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快定王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答曰。不允。掌令安鼎大啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削板罪人有臣宗甲義駿。亟令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。竝施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直。亟令王府。設鞫得情。快正典刑。請黑山島定配罪人任觀周。亟令王府。拿鞫嚴問。期於得情。請捕廳罪人煥九。亟令王府。嚴加鞫問。快正典刑。答曰。不允。正言姜垣啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。設鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答曰。不允。
정조 7년
癸卯四月二十一日辰時。上御誠正閣。右副承旨入侍時。右副承旨林錫喆。假注書鄭良翰。記事官李崑秀尹行任。以次進伏訖。上曰。注書出去。承旨牌去來催促。賤臣承命出傳命後入伏。上曰。承旨承牌來耶。賤臣奏曰。尙不來到矣。上曰。更爲出去。連爲催促。仍命退。承史以次退出。
정조 7년
癸卯四月二十一日辰時。上御誠正閣。輪對官入侍時。行都承旨沈頤之。假注書金良倜。記注官金鳳顯。記事官尹行任。禮賓參奉丁文壽。軍資奉事鄭龍祚。濟用判官朴宗榦。繕工副奉事李萬運。司宰主簿李㻋。以次進伏訖。上曰。輪臺官入侍。文壽等次第進伏。上下問職姓名遺在。文壽等。以職姓名遺在仰對矣。上又問所懷。文壽等曰。別無所懷矣。上下問宗榦曰。敦孝錄何以爲之乎。宗榦曰。自嶺營送裨將。使寫字官正書矣。上曰。多有訛誤處。爾須評審以成。好矣。上下問萬運曰。文獻備考。果已修正乎。萬運曰。誤字皆已刪正而添入處。不敢以臣意擅斷。不可不一經稟裁然後。可以成出矣。上曰。數日後當卽見矣。上命退。諸臣以次退出。
정조 7년
癸卯四月二十一日未時。上御誠正閣。左副承旨入侍時。左副承旨徐鼎修。假注書金良倜。記事官李崑秀尹行任。以次進伏訖。上曰。永祐園奉審承旨入來與否。知入。賤臣承命出。以姑未入來之意。回奏。上曰。奉審承旨若入來。不待承傳色入侍。陳奏。可也。上曰。紅榜以入。賤臣承命出捧入。上命退。承史以次退出。
정조 7년
癸卯四月二十一日酉時。上御誠正閣。行都承旨入侍時。行都承旨沈頤之。假注書金良倜。記事官李崑秀尹行任。以次進伏訖。上曰。永祐園奉審。何如。頤之曰。奉審則莎草植木皆茂盛。而南邊一席之地莎草。或不無枯死之慮矣。植木則待下敎矣。上曰。訓將入來後。當下敎矣。上曰。園官明日來待。上曰。召對爲之事。出榻敎上曰。玉堂上下番。持召對冊入侍。賤臣承命出傳。上曰。召對座目書入。賤臣承命書入。召對入侍時。檢校直閣金憙。侍讀官姜。檢討官李鼎運。以次進伏訖。上命讀國朝寶鑑。讀自上編第二十二板。至二十五板。鼎運讀第二十六板。至二十七板。憙讀第二十八板。至四十板。頤之讀第四十一板。至四十九板。賤臣讀第五十板。至五十一板。崑秀讀第五十二板。至五十六板。行任讀第五十七板。至六十板。讀訖。上命陳文義。曰。日用之間。一政一令。皆出於正。此乃聖上之學問。則殿下聖學高明。臣不敢仰陳。而益復留意焉。上曰。果好言矣。上命退。諸臣以次退出。
정조 7년
行都承旨沈頤之坐。左承旨李亨元坐。右承旨徐鼎修坐。左副承旨林錫喆坐直。右副承旨吳大益坐。同副承旨黃昇源坐直。注書李祖承病一員未差。假注書金良倜仕直徐瀅修仕。事變假注書馬思人仕。
정조 7년
鄭良翰改差。代以徐瀅修爲假注書。
정조 7년
傳于沈頤之曰。文榜洪克浩。纔已上來云。殿試雖過。或有許付唱榜之例乎。無故而退付後殿試。實屬可矜。問于禮曹。相考前例稟處。如無可據之例。仍令禮堂。就議參班時。原任大臣以聞。
정조 7년
兵曹口傳政事。以兪漢寧爲僉知。
정조 7년
傳于黃昇源曰。向於政望。已有仍任之命。則觀此尙方單子。提調以二提調着銜。必是政院不能別白分付之致。尙衣提調鄭民始。仍任前職。
정조 7년
黃昇源。以弘文館言啓曰。副應敎洪文泳。旣有只推之命。與新除授副校理尹尙東。一體牌招察任。何如。傳曰。允。
정조 7년
黃昇源。以弘文館言啓曰。副修撰金載人。自鄕上來云。卽爲牌招察任。何如。傳曰。允。
정조 7년
黃昇源。以禮曹言啓曰。文擧人洪克浩。謹依草記批旨啓下。榜目末端。付標添書以入之意。敢啓。傳曰。知道。
정조 7년
黃昇源。以都摠府言啓曰。今日入直內。三廳武兼禁軍及軍兵等。當爲中日習射。而親臨文武科放榜相値。不得爲之之意。敢啓。傳曰。知道。
정조 7년
黃昇源。以御營廳言啓曰。依傳敎。犯夜被捉別監皮有麟。依更數決棍。放送之意。敢啓。傳曰。知道。
정조 7년
沈頤之。以宗簿寺官員。以提調言啓曰。璿源譜略進上進獻件及奉安件頒賜件。今已校正改張矣。初中草退張。濃墨誤書紙。竝依例洗草後。仍爲撤局之意。敢啓。傳曰。知道。
정조 7년
黃昇源。以賑恤廳言啓曰。北部三十七契二千二百三十三戶。發賣田米三百八十八石十一斗上下。五部坊民五巡發賣。今日畢分給之意。敢啓。傳曰。知道。
정조 7년
禁府啓目。兵曹禁喧郞廳趙衍德。原情云云。傳旨內辭緣。泛稱遲晩。刑推得情。何如。判付啓。分揀放送。禁府啓目。領運差使員法聖僉使南履臣。原情云云。傳旨內辭緣。泛稱遲晩。刑推得情。何如。判付啓。人命無一渰死。穀米旣已準極。與不勤領運。差有間焉。除刑推議處。
정조 7년
癸卯四月二十二日辰時。上詣仁政殿。親臨放榜入侍時。行都承旨沈頤之。左承旨李亨元。右承旨徐鼎修。左副承旨林錫喆。右副承旨吳大益。同副承旨黃昇源。假注書金良倜鄭良翰。記事官李崑秀尹行任。以次進伏。上具遠遊冠絳紗袍。御仁政殿。宗親文武百官。俱以朝服入就殿庭。行四拜禮。上命書傳敎曰。旣有前例。文擧人洪克浩。屬之末端。唱榜時使之進參。書訖。文武新恩。各服其服。皆入就位。行四拜禮。仍賜牌賜花賜蓋賜法醞如儀。因殿庭喧譁。命禁喧郞廳。當該宣傳官拿處。出榻敎又命文科全榜及武科甲科人留待。禮房承旨先詣宣政門外整齊。上還內時。命藥房都提調入侍。上仍詣宣政殿。因開門遲滯。命書房色司鑰。令攸司科治。出榻敎賤臣承命出來。與藥房都提調徐命善偕入進伏。命善曰。勞動之餘。聖體。若何。上曰。一樣矣。卿姪將以新恩入侍。故命卿入侍矣。仍命文新恩。以榜次上殿。李勉兢進前。上命誦殿試所作。勉兢曰。只誦初項以下。而以上則忘之矣。命善曰。新恩不識筵體矣。金啓洛進前。上曰。貌類其父乎。命善曰。然矣。俄見其父於藥院。則以爲。受國厚恩。圖報無地。當以不擇夷險之義。必欲仕滿於直長云矣。上曰。其言貴矣。金熙朝進前。上曰。爲人極佳。似優於一榜矣。柳弘之進前。上曰。芸館近來絶種矣。今始出矣。申耆進前。上曰。衿川民照律之日。申耆登第。乾道昭昭矣。徐瀅修進前。上謂命善曰。策文善作。且問經義。所對甚善。予得備顧問之臣矣。以卿家之人。釋褐立朝。豈但卿家之幸耶。仍命新及第徐瀅修。今日內注書擬入。出榻敎上謂行任曰。注書下望。擇擬以入。命瀅修出去。待點下持鍮硯復入。命善曰。臣家之前後受恩與天無極。而今日寵眷。又若是曠絶。闔門感泣。不知何以圖報。而亦不勝懍惕之忱也。鄭來百進前。上謂命善曰。與卿連姻云。然否。命善曰。臣之友壻之子也。李儒修進前。上曰。誰之族也。別雲劍洪秀輔曰。日運之從姪也。命善曰。此人今番爲生進兩場大科初試三場云矣。上問儒修曰。信然乎。儒修曰。初試只以策爲之矣。沈銖進前。上謂頤之曰。卿之近族乎。頤之曰。遠矣。李敬五進前。上曰。爲人頗了了矣。兪漢寧進前。上曰。故相之冢孫乎。漢寧曰。臣則非奉祀孫矣。上曰。故相家始出科甲。誠貴矣。豈可無表意之道乎。命頤之。問吏兵批堂上窠有無。頤之還奏曰。無見窠。僉知有在外者云矣。上命在外僉知改差。出榻敎仍命頤之。書傳敎曰。故相之家。始有科慶。在朝家錄舊之義。豈無垂念之擧。況已資窮云。而特以未參甲科。不得陞品。以此以彼。何靳一資。新及第兪漢寧。吏兵批堂上正三品窠。今日內口傳擬入。書訖。命注書作紙圈。貼付帽後邊。景祜進前。上曰。汝是濟州壯元乎。景祜曰。壯元則金墉也。上命頤之書傳敎曰。濟州文武科。再明日謁聖後。皆令來待。仍命新榜分館。皆令一兩日內爲之。出榻敎亨元引武科甲科人進前。各陳姓名後。諸臣以次退出。
정조 7년
癸卯四月二十二日午時。上御誠正閣。右承旨入侍時。右承旨徐鼎修。假注書徐瀅修。記事官李崑秀尹行任。以次進伏訖。上謂瀅修曰。判府事之於國家。無異姻戚。爾以爾家之人。今又立朝。予心安得無喜乎。爾家規模。本自寬厚。能不墜寬厚家法。則其於立身行己之方。斯過半矣。爾其勉之。瀅修起伏。上曰。注書下望。可謂極選矣。鼎修曰。彼注書之終始恩造。可謂曠絶千古矣。上曰。禮判姑不出去乎。鼎修曰。欲率新恩出去。故判府事禮判。皆在闕中矣。上命注書出去。禮曹判書入侍。賤臣承命出來。與禮曹判書徐浩修偕入進伏。上曰。彼注書好爲之矣。浩修對曰。臣家之父子兄弟。頂踵毛髮。無非造化。而今又拂拭之澤。若是隆摯。闔門感泣。不知所以圖報也。上曰。注書之文學。亦優餘矣。浩修曰。每文皆能成篇。而但不能詩矣。上命浩修先退。浩修退出。上謂瀅修曰。今明則出去遊街。再明仕進。仍爲遞出。可也。仍命退。諸臣以次退出。
정조 7년
癸卯四月二十二日申時。上御誠正閣。閣臣入侍時。檢校直閣鄭東浚。左副承旨林錫喆。假注書金良倜。記事官李崑秀尹行任。以次進伏訖。上曰。豫備兼春秋。持傳諭紙入來。賤臣承命出傳。上曰。傳諭于左議政洪樂性。賤臣承命。傳諭。上曰。徐瀅修可謂壯矣。錫喆曰。放榜日。先付注書。係是恩典也。上命退。諸臣以次退出。
정조 7년
行都承旨沈頤之坐。左承旨李在學坐直。右承旨林錫喆坐。左副承旨吳大益坐。右副承旨黃昇源坐。同副承旨尹承烈坐直。注書李祖承病一員未差。假注書金良倜仕直徐瀅修仕。事變假注書馬思人仕。
정조 7년
上在昌德宮。停常參。只晝講。
정조 7년
傳于沈頤之曰。承旨閣臣入侍。
정조 7년
傳于沈頤之曰。禮房承旨入侍。
정조 7년
承旨前望單子入之。李在學尹承烈落點。
정조 7년
尹承烈啓曰。臣依定式。進詣仁政殿月臺。入直禁軍等戎器服色點考則皆無頉。仍以傳敎內辭意勞問。則亦皆好在云矣。敢啓。傳曰。知道。
정조 7년
尹承烈。以副應敎洪文泳。副校理尹尙東牌不進罷職傳旨。傳曰。只推。
정조 7년
吏曹口傳政事。以金星甲爲懿陵令。
정조 7년
大司憲鄭好仁。司諫李福徽。執義李濟萬。掌令安鼎大申致權。持平徐配修金孝眞。校理趙興鎭姜。副修撰金載人李鼎運。正言申大尹姜垣啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相。亟施孥籍之典。答曰。不允。掌令申致權。正言姜垣啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。快施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。快施當律。請島配罪人貞采。亟令王府。更爲設鞫。快正王法。答曰。不允。掌令申致權啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削板罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊。更令王府。設鞫嚴問。期於得情。請金養淳。亟令王府。更爲設鞫。期於得情。請李義直亟令王府。設鞫得情。快正典刑。請黑山島定配罪人任觀周。亟令王府。拿鞫嚴問。期於得情。請捕廳罪人煥九。亟令王府。嚴加鞫問。快正典刑。答曰。不允。正言姜垣啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人樂彬。亟令王府。設鞫嚴問。施以當律。請義翊更令王府。設鞫嚴問。期於得情。快正王法。請還寢煥程發配之命。仍令王府。竝囚煥程煥九。嚴訊取服。各施當律。答曰。不允。
정조 7년
癸卯四月二十三日辰時。上御誠正閣。晝講入侍時。知事徐有隣。特進官洪秀輔。參贊官黃昇源。侍讀官姜。檢討官李鼎運。假注書金良倜。記事官李崑秀尹行任。宗臣凝善君爔。武臣護軍南志默。持平金孝眞。司諫李福徽。以次進伏訖。上前受音訖。讀自堯以不得舜爲己憂。至爲天下得人難。上新受音訖。上命陳文義。曰。爲治之道。期於堯舜之時。各當其職。使人爲善也。上曰。果好言也。上問忠字之義。曰。中心爲忠。亦誠實之義也。上曰。與事君之忠同乎。鼎運曰。此則上之人。盡其在我之道。敎人以善爲忠也。講訖。上命退。諸臣以次退出。
정조 7년
癸卯四月二十三日午時。上御誠正閣。閣臣左副承旨入侍時。閣臣鄭民始。左副承旨林錫喆。假注書金良倜。記注官金健修。記事官尹行任。以次進伏訖。上曰。新恩盡出乎。知入。賤臣承命出。以新恩盡出。而金啓洛不出之意。回奏。上曰。金啓洛入侍。賤臣承命出。與啓洛同入進伏。上曰。分館今日爲之乎。知入。賤臣承命出。以今日爲之意。回奏。命書傳敎曰。左承旨右承旨許遞。前望單子入之。上曰。以尹承烈李在學承旨出牌。賤臣承命出傳。新除授承旨。牌招察任事及左承旨入侍事。出榻敎上命退。諸臣以次退出。
정조 7년
癸卯四月二十三日未時。上御誠正閣。左副承旨入侍時。左副承旨吳大益。假注書金良倜。記事官李崑秀尹行任。以次進伏訖。上曰。分館中槐院人。抄出書入。賤臣承命出捧入。命書傳敎曰。新榜旣出。且有待放榜後。與舊榜通融抄啓之命。抄啓文臣。明朝抄送於內閣。使之依例正書入啓事。言于政府。又命書傳敎曰。簪筆有自來嫌避之端。昨聞大臣言。欲以直長報瓜云。宜有曲諒之道。典牲直長金啓洛。六品郞署。口傳擬入。上命退。承史以次退出。
정조 7년
癸卯四月二十三日申時。上御誠正閣。右副承旨入侍時。右副承旨吳大益。假注書金良倜。記注官金健修。記事官尹行任。以次進伏訖。上曰。姜世綸何如人也。大益曰。姜璞之孫也。上曰。李儒修連爲三場科。文其有餘乎。大益曰。文雖有餘。亦是數也。命書傳敎曰。諸道雨澤狀啓中。農形詳略。各自不同。詳則太詳。略則太略。登聞又有疎數之殊。令廟堂更加關飭諸道。俾無如前汎忽。上命退。承史以次退出。
정조 7년
行都承旨沈頤之坐。左承旨李在學坐。右承旨林錫喆坐直。左副承旨柳誼坐。右副承旨吳大益坐。同副承旨尹承烈坐直。注書李祖承病尹行任病。假注書沈銖在外李敬五仕直。事變假注書鄭來百在外。
정조 7년
林錫喆啓曰。明日常參經筵。取稟。傳曰。停。
정조 7년
尹承烈啓曰。卽者校理趙興鎭。以其親病。陳疏徑出。原疏纔已捧入矣。所當直捧禁推傳旨。而此與無端徑出有異。推考警責。何如。傳曰。允。
정조 7년
傳于沈頤之曰。左承旨入侍。
정조 7년
李在學啓曰。禁衛營將官來言。今日本營軍兵。日次私習云矣。敢啓。傳曰。停。
정조 7년
李在學啓曰。御營廳將官來言。今日本廳軍兵。日次私習云矣。敢啓。傳曰。停。
정조 7년
林錫喆啓曰。卽者典醫監官員來言。本監雜科覆試。當爲開場。而提調李命植謂有身病。不爲進參云。卽爲牌招。以爲擧行之地。何如。傳曰。允。
정조 7년
吏曹口傳政事。金啓洛爲兵曹佐郞。
정조 7년
李在學啓曰。假注書金良倜。事變假注書馬思人。身病猝重。勢難察任。今姑改差。何如。傳曰。允。
정조 7년
徐瀅修有頉。代李敬五爲假注書。
정조 7년
金良倜改差。代朴能源爲假注書。
정조 7년
馬思人改差。代金熙朝爲事變假注書。
정조 7년
傳于沈頤之曰。政官牌招開政。
정조 7년
李在學啓曰。假注書朴能源李敬五。事變假注書金熙朝。時無職名。令該曹依例付軍職。冠帶常仕。何如。傳曰。允。
정조 7년
傳于林錫喆曰。在外兵曹參判許遞。前望單子入之。
정조 7년
傳于林錫喆曰。新除授兵曹參判參議。待下批牌招。推移入直。
정조 7년
兵曹參判前望單子入之。姜世晃落點。
정조 7년
兵曹參議前望單子入之。李亨元落點。
정조 7년
李在學啓曰。新除授左副承旨柳誼。卽爲牌招察任。何如。傳曰。允。
정조 7년
以慶尙監司咸安郡守罷黜狀啓。傳于李在學曰。此是賑邑。勿拘常格。今日政。各別擇擬。
정조 7년
有政。吏批。判書兪彦鎬受由在外。參判李敬養進。參議趙鼎鎭式暇。都承旨沈頤之進。啓曰。判書兪彦鎬受由在外。參議趙鼎鎭式暇。小臣獨政未安。何以爲之。敢稟。傳曰。仍爲之。鄭昌聖爲右參贊。李文源爲大司成。鄭東浚爲兵曹參議。金履禧爲大司諫。尹行任爲注書。尙衣提調鄭民始仍任事。承傳。權爲咸安郡守。
정조 7년
兵批。判書鄭尙淳病。參判姜世晃病。參議李亨元入直進。參知鄭東浚病。右承旨林錫喆進。副護軍具以謙。副司直尹東暹李益烍徐鼎修朴天行單付。
정조 7년
金熙朝有頉。代鄭來百爲事變假注書。
정조 7년
尹行任病。代沈銖爲假注書。
정조 7년
尹承烈啓曰。明日次對。兩司當爲進參。除在外雜科進去外。未肅拜呈告人員。竝待開門牌招。何如。傳曰。允。
정조 7년
以豐德府使李潤國差使員上來肅拜單子。傳于吳大益曰。賑邑守令差定不緊。差使員使之曠官。道伯之意。誠未曉也。況有畢賑前。無得擅離官守之命。則巡營設令差定。何不以受敎往復乎。京畿監司李亨逵。從重推考。豐德府使李潤國。今日使之還下送。待畢賑。令該府拿問定罪。若此則諸邑守令之不有飭敎。恣意離次。足可反隅。而未現發處。姑不一一摘發論罪。從當憑其勤慢。以此意。令廟堂登關。嚴飭京畿嶺湖道臣處。
정조 7년
傳于尹承烈曰。坐直承旨。持公事入侍。
정조 7년
尹承烈啓曰。典醫監提調李命植。再牌不進推考傳旨今方捧入。而飭敎之下。不爲開場。如是違牌。事甚未安。所當更請牌招。而係是一日三牌。何以爲之。敢稟。傳曰。雖未知實病之如何。此重臣處義。終涉莫曉。元無不可出之端。則徒然引入。有召輒違。揆以分義事體。俱無所據。從重推考。更卽牌招察任。
정조 7년
傳于尹承烈曰。前提調鄭一祥。前校正堂上李瀁。海溪君。安春君烿。前都廳金峙默竝敍用。備堂苟簡。莫如近日。明日且値次對。前備堂鄭一祥還差。口傳付軍職。
정조 7년
兵曹口傳政事。行副司直鄭一祥。
정조 7년
以禁府都囚徒。傳于林錫喆曰。宣傳官具綜李身敬放。
정조 7년
林錫喆。以弘文館言啓曰。副應敎洪文泳。副校理尹尙東。旣有只推之命。竝卽牌招察任。何如。傳曰。允。
정조 7년
以副應敎洪文泳。副校理尹尙東牌不進罷職傳旨。傳于林錫喆曰。只推。
정조 7년
尹承烈。以承文院言啓曰。揀擇今日內爲之事。命下矣。臣方來到備局。而本院提調。在外實病外。行副司直嚴璹。今始來待。而飭敎之下。不卽待令。致勤嚴敎。漢城府左尹洪良浩。屢度催促。尙不來待。揆以事體。誠極寒心。不可無警責。竝罷職。此外他無進參之員。行議政府左參贊金華鎭。行副司直韓光會。行兵曹判書鄭尙淳。議政府右參贊鄭昌聖。司憲府大司憲鄭好仁。行副司直徐有慶。禮曹判書徐浩修。刑曹判書鄭民始。戶曹判書徐有隣。工曹判書李𡊠。行承政院都承旨沈頤之。行副司直金履素。行副司直洪檢。吏曹參判李敬養竝還差。戶曹參判鄭昌順。禮曹參判李崇祜。行副司直尹塾。行副司直趙時俊。漢城府右尹洪秀輔。行副司直鄭志儉。刑曹參判朴祐源。前參判沈豐之。亦爲差下。仍卽牌招。以爲備員進參之地。何如。傳曰。允。
정조 7년
李在學。以兵曹言啓曰。新除授全羅右水虞候許滌。老母今年七十三歲。且無兄弟。法不當遠離赴任。呈狀乞遞。邊將虞候之無兄弟獨身。親年七十歲以上者。許遞其任。已有定式。依法典改差。何如。傳曰。允。
정조 7년
尹承烈。以義禁府言啓曰。京畿監司李亨逵狀啓據。戶曹粘目內。草芝前僉使任世郁。令該府拿問處之事。允下矣。任世郁今方待命。卽爲拿囚之意。敢啓。傳曰。知道。
정조 7년
尹承烈。以義禁府言啓曰。卽接全羅監司趙時偉啓本。則以爲。大逆不道罪人沈今月十八日。徑斃獄中云矣。罪人沈以大逆不道。前旣承款結案後。顯戮未加。陰誅先及。遽至徑斃。孥籍之典。當依法例擧行。其父母妻妾子女祖孫兄弟姊妹子之妻妾伯叔父兄弟之子。年歲姓名存沒居住。令漢城府。考出帳籍。亦爲分付五部及各該道。應坐諸人。一一査出。成冊牒報後。依律擧行。而籍沒家産。破家瀦澤。降邑號罷守令等事。令各該司。奉承傳擧行。何如。傳曰。允。
정조 7년
刑曹啓目。粘全羅監司趙時偉。旣已遲晩。所當照律施行是白乎矣。係是二品職。臣曹不敢擅便。上裁。何如。判付啓。考例稟處爲良如敎
정조 7년
行大司憲鄭好仁。執義李濟萬。司諫李福徽。掌令安鼎大申致權。持平金孝眞徐配修。校理姜趙興鎭。正言姜垣申大尹。副修撰李鼎運金載人啓曰。請黜置罪人鄭致達妻爲先還配海島。仍令王府。快正典刑。以洩神人之憤。請黑山島圍籬安置罪人龜柱。設鞫嚴問。快正王法。請物故罪人德相亟施孥籍之典。
정조 7년
行大司憲鄭好仁。執義李濟萬。司諫李福徽。掌令安鼎大申致權。持平金孝眞徐配修。正言姜垣申大尹啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請楸子島荐棘罪人最中。更令王府。拿致設鞫。期於得情。快正王法。請亟寢煥億島配之命。仍令王府。加刑得情。夬施王章。請湖西營獄散配諸罪人等放送及出陸減等之命。一竝還寢。仍令王府。設鞫嚴問。夬施當律。請島配罪人貞采。亟令王府。更爲設鞫。快正王法。答三司曰。不允。答兩司曰。不允。
정조 7년
掌令申致權啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請康津縣量移罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。夬施當律。請楸子島安置罪人李普行。亟令王府。拿鞫嚴問。請物故罪人國榮。亟施孥籍之典。請李義翊更令王府。設鞫嚴問。期於得情。請金養淳亟令王府。更爲設鞫。期於得情。請李義直亟令王府。設鞫得情。快正典刑。請黑山島定配罪人任觀周。亟令王府。拿鞫嚴問。期於得情。請捕廳罪人煥九。亟令王府。嚴加鞫問。快正典刑。答府曰。不允。
정조 7년
正言姜垣啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請還寢遠竄罪人安兼濟放送之命。仍令王府。設鞫嚴問。期於得情。依律處斷。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。夬施當律。請巨濟府絶島安置罪人朴宗集。亟令王府。拿鞫得情。施以當律。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢麟。定配罪人崔鍾岳。放送罪人有源鄭聖休。亟令王府。更爲設鞫。期於得情。各施當律。請島配罪人崔光泰金天欽。亟令王府。設鞫得情。快正典刑。請甲山府竄配罪人洪樂彬。亟令王府。設鞫嚴問。施以當律。請義翊更令王府。設鞫嚴問。期於得情。快正王法。請還寢德相應坐諸囚發配之命。仍令牢囚。嚴訊取服。各施當律。答院曰。不允。措辭竝見上
정조 7년
校理趙興鎭疏曰。伏以。臣於直中。得接家信。則臣之偏母。所患痰癖之症。忽添毒感。咳喘苦劇。飮啗全廢云。臣旣鎖直。扶將無人。情私所迫。按住不得。玆敢忙陳短章。徑出禁扃。伏乞聖明。亟命遞改臣職名。仍治臣擅離之罪。以肅朝綱。以便救護。千萬幸甚。省疏具悉。爾其勿辭。救護母病。
정조 7년
癸卯四月二十四日辰時。上御誠正閣。左承旨入侍時。左承旨李在學。假注書徐瀅修。記事官李崑秀尹行任。以次進伏訖。上命在學。讀禮部回咨。至山水高長之閣。上曰。山高水長閣。係是堂扁。則何可變換用之乎。在學曰。似出於對偶不叶之致。而堂扁則恐不可上下矣。上曰。卽爲出給。使之改撰。可也。上曰。注書今日。皆當出代乎。在學曰。似然矣。上曰。必待申後乎。行任曰。申前申後。皆有舊例矣。上曰。然則出去。卽爲擬入。可也。行任承命出去。上命注書出去。雜科設場。今至幾何。李命植果能進參與否。知奏。賤臣出問回奏曰。今日爲始。設觀象監雜科。明日以後。當鱗次設行。提調李命植則因本司雜科。姑未及期。進不進無所皁白。故使之自本司往問以來矣。行任還入。上曰。注書望何以爲之。行任曰。幾盡淨寫矣。上命注書出去。注書望筒持入。賤臣承命出來。持望筒以入。上又命政官牌去來催促。同副承旨入侍。賤臣出來。傳命後還入進伏。同副承旨尹承烈。追入進伏。上曰。承宣升資幾年。今始肅命於見職云。然否。承烈曰。然矣。上曰。今日坐直爲誰。承烈曰。右承旨臣林錫喆及臣矣。上命退。諸臣以次退出。
정조 7년
癸卯四月二十四日未時。上御誠正閣。右副承旨入侍時。右副承旨林錫喆。假注書金良倜。記事官李崑秀尹行任。以次進伏訖。上曰。實注書望筒。政事望筒。催促以入。賤臣承命出捧入。不爲仕進承旨許遞。前望單子入之事。出榻敎上曰。承旨以柳誼頒布。兵曹參議以李亨元頒布。賤臣承命出傳。上曰。新出注書。何不入來乎。知入。賤臣承命出。以姑未入來之意。回奏。上命退。承史以次退出。
정조 7년
癸卯四月二十四日未時。上御誠正閣。同副承旨入侍時。同副承旨尹承烈。記事官尹行任。記注官金鳳顯。記事官李崑秀。以次進伏訖。上曰。承旨在義州時。以何事見敗乎。承烈曰。以蔘商越境事。監司置之中考矣。上曰。非承旨之罪矣。承烈曰。緣臣奉職無狀。致有狼狽。誰尤於人矣。上命讀公事訖。上命退。承史以次退出。
정조 7년
癸卯四月二十四日申時。上御誠正閣。坐直承旨入侍時。檢校直閣鄭東浚。右承旨林錫喆。假注書李敬五。記注官金鳳顯。記事官李崑秀。以次進伏訖。上曰。典醫監提調出牌。牌去來。申飭。上曰。政官退去之意。分付政院。上曰。議政府揀擇坐起與否。及堂上幾員參坐與否。竝知入。賤臣承命出。以左相則已赴坐。他堂則姑未及來會之意。微稟。上曰。大臣旣已赴坐。則他堂之尙不來會。極爲駭然。發牌備郞。未及來會堂上。一竝請罪之意。傳于左相。上曰。入侍注書之揀擇參坐與否及提調誰來誰不來乎。堂上備三員然後。始乃坐起乎。竝爲知入。賤臣承命出問。以事變注書則例爲參坐。而廳注書則未知何時爲入侍。勢難離次。故例爲應頉云。提調則左相外。姑未及來會。院例堂上三員不備。則不得開坐之意。仰達。上曰。坐起已爲之乎。知入。賤臣還奏曰。本院提調俱在外。而無故者只二員。故方新差抄啓云矣。上曰。新差提調。列書以入。槐院提擧。新差草記入啓。上曰。旣已允下。斯速頒布。仍命退。諸臣以次出。
정조 7년
行都承旨沈頤之坐。左承旨李在學坐。右承旨林錫喆坐直。左副承旨未差。右副承旨吳大益坐。同副承旨尹承烈坐直。注書李祖承病尹行任仕。假注書李敬五仕直。事變假注書李寅采仕。
정조 7년
李在學啓曰。明日抄啓文臣親試相値。視事。頉稟。傳曰。知道。
정조 7년
吳大益。以都摠府言啓曰。今日入直內。三廳武兼禁軍及軍兵等。中日習射。請出標信。傳曰。知道。
정조 7년
李在學啓曰。抄啓文臣親試。明日爲之事。命下矣。處所以何處爲之乎。敢稟。傳曰。便殿爲之。
정조 7년
傳于吳大益曰。大臣備局堂上。引見。
정조 7년
傳于尹承烈曰。右承旨入侍。
정조 7년
傳于林錫喆曰。右副承旨入侍。
정조 7년
傳于沈頤之曰。軍士房承旨遞差。
정조 7년
傳于李在學曰。復命大臣禮堂留待。
정조 7년
傳于林錫喆曰。留待大臣。禮堂入侍。
정조 7년
鄭來百在外。代以鄭晩錫爲事變假注書。
정조 7년
鄭晩錫在外。代以李寅采爲事變假注書。
정조 7년
尹承烈啓曰。事變假注書李寅采。時無職名。令該曹依例付軍職。冠帶常仕。何如。傳曰。允。
정조 7년
以宣傳官望筒。傳于尹承烈曰。李東善分揀。
정조 7년
以持平金孝眞牌不進罷職傳旨。傳于林錫喆曰。只推。
정조 7년
傳于尹承烈曰。右承旨持公事入侍。
정조 7년
有政。吏批。判書兪彦鎬受由在外。參判李敬養進。參議趙鼎鎭進。同副承旨尹承烈。進以金履素爲左尹。鄭昌聖爲掌樂提調。鄭一祥爲典醫監提調。沈豐之爲掌苑提調。宋銓爲右通禮。知敦寧李瀁。海溪君。安春君烿單付。
정조 7년
兵批。判書鄭尙淳進。參判姜世晃病。參議李亨元入直進。參知鄭東浚內閣入直。右副承旨吳大益進。以沈豐之爲同知。李漢籌爲訓鍊判官。金鍾禧爲全羅右水虞候。副司直沈豐之黃昇源金峙默南玄老。副司正李敬五單付。
정조 7년
以濟州牧使薦望。傳于尹承烈曰。首擬之人。纔自絶塞還朝。旋令往赴絶域。則此非曲諒於朴天行之本意。其在一視之政。不欲行斑駁之擧。更以無故人另擇擬薦之意。言于廟堂。
정조 7년
備邊司薦望。嚴思晩爲濟州牧使。
정조 7년
兵曹口傳政事。副司果李度謙。
정조 7년
傳于林錫喆曰。德陵定陵改封築。安陵純陵和陵。陵上莎草修改時。行判中樞府事鄭弘淳。廐馬一匹面給。禮曹參議柳義養加資。佐郞權中憲陞敍。觀察使徐有寧。半熟馬一匹賜給。都差使員定平府使趙垈。洪原縣監具世德。咸興判官尹昌濂。差使員端川府使李漢棟。利城縣監孫碩周。北靑府使高益擎。各兒馬一匹賜給。直長韓錫觀。參奉魏光翼朴東俊李榏韓栢林竝陞六。相地官金喜慶。相當職待窠卽爲調用。京司員役工匠。本道吏隷工匠等。令該曹該道。米布分等題給後。形止草記或狀聞事。分付。本道卽豊沛之地也。今番陵上修改之役。民皆妨農赴役。而況有可遵之例。豈無仰述之擧。赴役民人諸凡徭役。一竝減除。往在癸未。特軫兩年內連爲赴役之勞。巡點停止。至於今番。則昨今年以道科慶科。民邑自多勞苦。又當陵役。亦豈可不遵癸未傳敎。南北關來秋巡點。亦竝停止事。令廟堂。分付。
정조 7년
尹承烈。以兵曹言啓曰。依傳敎。濟州子弟武擧人。越薦後轉報事。分付三廳矣。卽接宣傳官廳部將廳守門將廳牒報。則新及第吳聖準姜聖煒丁德九姜渭祥元世赫金重連文仁奎金鼎豪金聲顯李景哲丁德七康允文趙光泗尹光宗金慶礎等十五人部薦越薦。朴師悌朴時中金光瑞宋廷顯宋弼完李大成金應泰李景勳李元芳白重朝吳命濟吳彦邦金貴澤金成殷李成胤等十五人守薦越薦。而宣薦則無越薦人之意。敢啓。傳曰。知道。